


Pwrpas yr aseiniad yma yw archwilio fy nealltwriaeth o’r cwricwlwm a’r rôl broffesiynol yr athro fel ymarferydd adlewyrchol. Byddaf yn trafod fel mae’r 3 egwyddor addysgeg fel y disgrifiwyd gan Donaldson (2015) isod yn cysylltu efo fy mhrofiad ar brofiad addysgu proffesiynol. 
•1) Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol.
•2) Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.
•3) Mae addysgu a dysgu da yn ymestyn oddi mewn ac ar draws Meysydd Dysgu a Phrofiad.

Cafodd y Cyfnod Sylfaen presennol ei gyflwyno yn 2010, mae’n unigryw i ni yng Nghymru ac ar gyfer plant o 3-7 blwydd oed. Ei bwrpas oedd cryfhau'r egwyddorion o’r cwricwlwm blaenorol a rhoi fwy o bwyslais ar ddysgu trwy chwarae (Llywodraeth Cynulliad Cymru, 2008). Mae dysgu trwy chwarae yn rhan fawr o’r cwricwlwm, sy’n cefnogi ac annog plant i ddatblygu eu sgiliau cyfathrebu, canolbwyntio,  syniadau creadigol a ddychmygol. Mae’r 7 maes dysgu yn y Cyfnod sylfaen yn cynnwys- datblygiad mathemategol, sgiliau iaith, llythrennedd a chyfathrebu a datblygiad creadigol (Llywodraeth Cymru, 2018). Mae’r dysgu trwy chwarae yn gallu cael ei drosglwyddo dros y 7 maes dysgu (Llywodraeth Cynulliad Cymru, 2008). 
Yn dilyn adolygiad gan Athro Graham Donaldson yn 2015, sefydlodd bod y cwricwlwm presennol wedi dyddio ac nid oedd yn adlewyrchu’r datblygiadau dysgu a thechnoleg am y 21ain ganrif. Nodwyd hefyd, mewn profion PISA a oedd ar ddarllen, mathemateg a gwyddoniaeth roedd canlyniadau Cymru o dan gyfartaledd y Deyrnas Unedig (Llywodraeth Cymru, 2020) . Gwnaeth Donaldson (2015) awgrymu symudiad bant o gwricwlwm sy’n seiliedig ar addysgu amrywiaeth o bynciau, i fframwaith ar gyfer ysgolion i addysgu hanfodion y cwricwlwm (Donaldson, 2015). Roedd y cwricwlwm newydd wedi’i ddylunio gan athrawon gyda mewnbwn o blant ac arbenigwyr arall ar sut i gwrdd anghenion addysgol plant yng Nghymru.
Mae rhai cydrannau o’r cwricwlwm yn orfodol ond mae ei ddyluniad yn caniatáu i ddysgwyr integreiddio agweddau ar yr hyn maen nhw'n ei ddysgu ar draws y meysydd dysgu (Llywodraeth Cymru, 2020). Dros gant o flynyddoedd yn ôl yn 1897 roedd yna athronydd ac addysgwr o’r enw John Dewey (dyfynnwyd yn Albrecht & Karabenick, 2017, tud.2) a ysgrifennodd yn ei lyfr-‘My Pedagogic Creed’ -“Education must begin with a psychological insight into the childs capacities, interests and habits.” Rwy'n teimlo ei bod yn ofnadwy bod cwricwlwm nawr yn 2020 yn cael ei gynnig sy'n adlewyrchu'r egwyddorion hyn. Mae'n ymddangos y byddai'r cwricwlwm newydd yn cynrychioli mwy o siwrnai o ddysgu trwy gydol bywyd ysgol y plentyn (3-16 blwydd oed) gan ei fod yn caniatáu i'r plentyn datblygu ar gyflymder sy'n adlewyrchu ei anghenion. Bydd rhai yn datblygu’n araf, a rhai eraill yn gyflym ond bydd pob plentyn yn cael ei gefnogi i gyflawni ei ddysgu yn y ffordd a'r amser sy'n addas iddyn nhw. Mae’n ymddangos taw ffocws y cwricwlwm newydd yw sicrhau beth bynnag yw cefndir y plant, bod safon y dysgu yn uchafu i botensial y plentyn (Taylor, Joshi & Wright, 2015). Nod y cwricwlwm newydd ar draws bywyd ysgol y plentyn yw cyrraedd y 4 diben.
· Dysgwyr uchelgeisiol, galluog sy’n barod i ddysgu.
· Cyfranwyr mentrus, creadigol.
· Dinasyddion egwyddorol, gwybodus.
· Unigolion iach a hyderus.

Mae angen i athrawon ddeall sut mae plant yn dysgu er mwyn fod yn gallu addysgu nhw’n effeithiol. Datblygodd Fleming (1992) model VARK i ddisgrifio fel mae plant yn dysgu mewn gwahanol ffyrdd. Mae’r model yn dangos bod plant yn dysgu mewn amrywiaeth o wahanol ffyrdd, lle gallent nhw ddefnyddio un neu fwy o’r agweddau er mwyn dysgu’n effeithiol.
Mae’r model yn dangos gall plant dysgu’n well try gweld, clywed, darllen ac ysgrifennu neu’n ginesthetig, sef wrth wneud. Bydd rhai plant yn ei weld yn anodd gwrando ac amsugno gwybodaeth a bydd well ganddyn nhw i wneud rhywbeth, sef cinesthetig. Tra ar brofiad dysgu sylweddolais fod y grŵp uwch yn gallu dilyn cyfarwyddiadau ar lafar ac yn gallu parhau gydag ysgrifennu brawddegau yn annibynnol. Tra bod rhaid i’r grŵp is cael cyfarwyddiadau ar lafar yn ogystal ag esiampl weledol i gael dealltwriaeth o’r dasg.

Fleming (1992)



Mae athrawon yn defnyddio gwahanol strategaethau a dulliau i wneud yn siŵr bod y disgyblion yn cael y canlyniad orau, a fyddai’n esiampl o addysgu effeithiol (Hendrick & Macphearson, 2017). Dywed Donaldson (2015) bod addysgu a dysgu da yn cynnwys pob maes dysgu. Mae model wedi cael ei greu sy’n cynrychioli fel dylai’r cyfnod sylfaen cael eu haddysgir sy’n adlewyrchu 3 egwyddor Donaldson (2015) sydd wedi ei lunio isod.





[image: ]Mae strwythur y model yn helpu pwysleisio’r ffordd mae’r dulliau yma yn gallu cael eu defnyddio i gyflawni’r cwricwlwm yn effeithiol. Mae’r ddarpariaeth barhaus yn ddull sy’n rhoi annibyniaeth i blant er mwyn archwilio a mireinio eu sgiliau. Mae’r ddarpariaeth wedi’i chyfoethogi yng nghanol y model yn defnyddio adnoddau i’w wneud â’r pwnc a diddordebau’r plant a hefyd yn cynnwys yr athro yn modelu. Mae’r dasg â ffocws ar gopa’r model sy’n cynrychioli gwersi lle mae’r athro yn arwain.








(Blynyddoedd Cynnar Cymru, 2017)



Yn ystod fy amser ar brofiad addysgu proffesiynol (PAP) gwelais i’r athrawes yn defnyddio’r dull darpariaeth barhaus. Gan fod 5 grŵp gallu yn y dosbarth, un athrawes ac un cynorthwyydd roedd 3 grŵp yn gweithio’n annibynnol pe na bawn i’n dysgu. Felly roedd y plant datblygu eu sgiliau trawsgwricwlaidd a chyfathrebu. Roedd yr athrawes yn defnyddio’r dull darpariaeth wedi’i chyfoethogi’n aml yn y dosbarth.  Wrth fodelu gweithgaredd ar y gliniaduron i’r plant ac wedyn yn eu herio pan roedden nhw wedi gorffen. Roedd hyn yn caniatáu i'r athro ddod i ddeall a oedd y plant wedi deall neu'n dysgu fel y cynlluniwyd. Enghraifft arall gwelais oedd mewn gwers ymarfer corff lle'r oedd yr athrawes yn modelu’r gweithgareddau gwahanol, herio’r disgyblion a rhoi canmoliaeth. Roedd hyn yn wir am rhai o fy ngwersi i, lle roedden i’n modelu i’r plant beth i’w wneud a rhoddais annibyniaeth iddyn nhw i orffen y dasg. Roedd yr athrawes yn defnyddio’r dull tasg â ffocws yn aml yn y dosbarth. Gwelais lawer o enghreifftiau o’r dull yma, lle'r oedd gan yr athrawes a’r cynorthwyydd grŵp ym mhob gwers a oedd yn gwneud tasg ffocws. Roedd hyn yn wir pan roedden i’n dysgu, lle cefais i grŵp ffocws yn fwyafrif o fy ngwersi. Mae athrawon effeithiol yn aml yn gwirio bod myfyrwyr yn deall trwy ofyn cwestiynau neu ofyn i’r disgyblion i ymhelaethu ar beth maen nhw wedi dysgu, bydd hyn yn caniatáu i’r athro addasu beth neu'r ffordd y maent yn addysgu, er mwyn sicrhau bod pob disgybl yn deall (Rosenshine, 2012). Mae myfyrio ar yr hyn rydych chi'n ei ddysgu yn eich helpu chi i ddod yn fwy medrus, gall hyn olygu myfyrio ar ddisgyblion a'u dysgu yn ogystal â sut rydych chi'n addysgu (Zeichner & Liston 2014). Mae'r broses fyfyrio yn agwedd hanfodol wrth ddysgu i fod yn athro wrth i ni "ddysgu trwy wneud" mae'n eich helpu chi i ddatblygu'ch sgiliau i ddod yn athro effeithiol (Cho, 2017).


Yn ogystal â’r 3 egwyddor Donaldson mae 2 dull arall (Blynyddoedd Cynnar Cymru, 2017) a welais yn cael ei ddefnyddio pob dydd. Un ohonynt yw Dysgu yn yr awyr agored sydd wedi ei adnabod i helpu plant i ffocysu pan maen nhw’n dychwelyd i’r dosbarth (Tanner, 2017). Rwy’n credu bod hyn yn ddull da, gan fod y disgyblion yn gallu gwneud y dasg yn annibynnol ac yn rhydd. Hefyd mae’n cefnogi ffyrdd iach o fyw, gan fod nhw’n gallu archwilio’n rhydd (Council for Learning Outside the Classroom, 2009). Mae’r dull yma yn cysylltu gydag egwyddor 3 gan Donaldson (2015) lle bydd y disgyblion yn datblygu sgiliau trawsgwricwlaidd yn yr awyr agored tra wneud gwahanol dasgau. Dull arall gwelais yw dysgu trwy chwarae sydd yn gallu cael ei wneud tu fewn gyda chlai neu du fas gyda dŵr. Yn ôl UNICEF (2018) ”Play is one of the most important ways in which young children gain essential knowledge and skills”. Yn ôl Ephgrave (2017, tud.2) “Play is whatever a child does i order to satisfy their desire to learn”. Mae hyn yn cefnogi’r cwricwlwm newydd a presennol yn y ffordd y mae plant yn dysgu’n annibynnol trwy chwarae, sydd hefyd yn cefnogi 12 egwyddor addysgeg Donaldson (Impact Wales, 2018). Gan ei bod yn llai ffurfiol, gall yr athro addasu'r wers i gynnal diddordeb y plant a chyflawni'r canlyniadau dysgu a ddymunir, sy’n cysylltu â’r drydedd egwyddor addysgeg sef rôl ymarferwyr mewn chwarae. Yr ymarferydd sy’n gyfrifol am gynllunio’r chwarae trwy ddarganfod beth yw diddordebau’r plant, ond ei brif rôl yw arsylwi’r plant wrth chwarae ac asesu annibyniaeth a galluoedd. Mae arsylwi yn rhan bwysig o'r cyfnod sylfaen, dyma sut mae athrawon yn tracio cynnydd y disgyblion. Y categorïau sgiliau pwysig i'w harsylwi yw datblygiad gwybyddol, cymdeithasol, corfforol, emosiynol ac iaith (Brookfield, 2015). Dylai'r gweithgareddau sydd wedi'u cynllunio cwmpasu pob maes dysgu fel bod y plant yn gallu datblygu'r sgiliau trawsgwricwlaidd gorfodol sef llythrennedd, rhifedd a chymhwysedd digidol. Mae'r rhain yn hanfodol i ddysgu ac felly mae'n rhaid cynnwys o leiaf un ym mhob gweithgaredd (Hwb, 2020).  Enghraifft o hyn ar fy PAP oedd pan ddarllenais lyfr i'r plant a gofyn iddynt gyfrif faint o ffrwythau roedd yr anifail yn eu bwyta bob dydd. Yn yr un wers fe wnaethant ysgrifennu am yr hyn yr oedd yn ei fwyta bob dydd ac roeddwn i'n meddwl bod y wers hon yn effeithiol. Trwy ddarllen y llyfr a'r tasgau a ddilynodd, rwy'n defnyddio'r holl arddulliau dysgu fel y'u disgrifiwyd gan Fleming (VARK, 1992) a fyddai wedi bod yn berthnasol i bob plentyn.

Wrth gynllunio mae’n bwysig i osod tasgau sy’n adeiladu ar brofiadau a gwybodaeth flaenorol fel y nodwyd gan ail egwyddor Donaldson (2015). Ar hyn o bryd mae cynllunio wedi ei seilio ar Fframwaith y Cyfnod Sylfaen (2015) ond o 2022 bydd wedi’i seilio ar y Cwricwlwm i Gymru. Wrth gynllunio gwersi mae’n hanfodol bod ymarferwyr yn cofio llais y plentyn gan ei bod yn bwysig i'r disgyblion gymryd rhan yn yr hyn maen nhw'n ei ddysgu. Yn ôl Estyn (2016) pan mae llais y plentyn yn gryf mae buddion clir i’r ysgolion a’r dysgwyr. Mae hyn yn adleisio’r fframwaith ar gyfer y cwricwlwm newydd. Ynghyd â hyn, mae'n bwysig hefyd bod yr ymarferydd yn ymwybodol o gyflawniad pob plentyn a'i brofiadau dysgu cynnar i sicrhau ei fod yn cael gweithgareddau priodol er budd eu dysgu (Llywodraeth Cynulliad Cymru, 2008). Yn ystod fy lleoliad roeddwn yn cynnal sesiwn gyda'r grŵp isaf a oedd yn cynnwys ail-adrodd y stori o’r diwrnod cyn lle'r oedd yn rhaid iddyn nhw dynnu lluniau a’u labelu. Cwblhaodd un plentyn y gwaith ymhell o flaen y plant eraill ond dywedodd ei fod eisiau darlunio ac ysgrifennu mwy felly gweithiais gydag ef er mwyn iddo gwblhau dau lun arall yn yr un amser a gymerodd y lleill i gwblhau un. Mae agor sesiwn addysgu trwy adolygu'r hyn a ddysgwyd o'r blaen yn helpu'r disgybl i gryfhau cysylltiadau rhwng yr hyn a addysgwyd a gwella ei allu i ddysgu. (Rosenshine, 2012). Mae'n ymddangos y byddai'r plentyn hwn yn elwa o ddulliau addysgu'r fframwaith newydd wrth iddo fynegi ei hun ei fod eisiau datblygu ei ddysgu. Yn ystod fy amser ar PAP roedd yna adegau pan oedd cynllunio gwersi yn eithaf anodd i mi. Yn enwedig pan awgrymodd fy mentor y dylwn roi mwy o fanylion yn fy nghynlluniau gwersi. Ar ôl i mi dderbyn yr adborth hwn, ceisiais fy ngorau i gynnwys popeth yr oeddwn i'n meddwl oedd yn berthnasol. Mae athrawon profiadol yn fwy tebygol o gynllunio gwersi yn awtomatig heb ei chael hi'n anodd tra bod angen i athrawon newydd ddysgu gan ei bod yn cymryd mwy o amser. Mae athrawon newydd yn agored i brofiadau newydd felly byddant yn cymryd ychydig mwy o amser i sefydlu eu hoff ddulliau. Mae defnyddio myfyrio yn eich helpu i leihau'r bwlch rhwng theori ac ymarfer trwy hunan-adlewyrchu a chael adborth gan eich mentor (Cho ,2017). Mae myfyrio yn helpu i droi’r profiadau a gawn trwy addysgu a symud ymlaen o ddechreuwyr i arbenigwr mewn i wybodaeth ddyfnach (Brookfield, 2015).

Mae addysgu effeithiol yn hanfodol os yw plant yn mynd i gael canlyniad dysgu da, gan fod llawer o wahanol agweddau i'w hystyried i sicrhau bod addysgu'n effeithiol (Hendrick, 2017). Un agwedd yw cydnabod nad yw pob plentyn o'r un oed ar yr un lefel gallu (Department of Education and Training, 2009). Mae hyn yn tynnu sylw at bwysigrwydd sicrhau bod gan y disgyblion gwaith sy’n fwyaf addas ar gyfer ei allu. Mae hyn yn adlewyrchu egwyddor gyntaf Donaldson (2015) sy’n awgrymu bod addysgu da yn cynnwys defnyddio cyfuniad o ddulliau sy’n darparu ar gyfer pob dysgwr. Bydd athro effeithiol yn asesu dysgu mewn amser go iawn os yw'n teimlo bod myfyrwyr yn cael anawsterau â'u gwaith, byddai ganddo'r gallu i gydnabod yr angen i adolygu'r deunydd gyda'r myfyriwr (Rosenshine, 2012). Gwelais enghreifftiau rhagorol o hyn ar PAP lle'r oedd gan yr athro 5 gallu gwahanol yn y dosbarth, byddai hi’n rhoi gwaith addas ar gyfer pob gallu ar gyfer pob tasg. Pan ddechreuais gynnal sesiynau addysgu, fe wnes i addasu'r tasgau gymaint ag y gallwn ar gyfer anghenion pob disgybl. Yr hyn a gefais yn anodd oedd teimlo'n bryderus weithiau nad oeddwn yn  cwblhau fy amcanion a gefais ar gyfer fy ngwersi gan ei bod yn anodd nodi pa mor hir y byddai pob grŵp yn ei gymryd i wneud eu tasgau gwahanol. Roeddwn i'n gallu gweld bod yr athrawes wedi addasu'r tasgau a roddwyd i'r grwpiau yn hawdd fel y gallent gael eu cwblhau yn yr amser, mae hyn yn rhywbeth rwy’n credu bydd yn dod o brofiad wrth imi fynd trwy fy hyfforddiant. Disgrifiodd Schõn (1987) adlewyrchu ar waith a fyddai’n digwydd wrth wneud y sesiwn addysgu, ond byddai adlewyrchu ar weithredu yn digwydd naill ai ar ôl neu cyn y sesiwn. Trwy fyfyrio ar waith roeddwn weithiau'n teimlo nad oeddwn yn cyflawni fy nod tra gall athro profiadol addasu i heriau yn amgylchedd yr ystafell ddosbarth ac addasu eu haddysgu yn ôl hynny (Farrell, 2015). Mae'n ymddangos bod athrawon dan hyfforddiant yn poeni mwy am eu perfformiad fel athro, yn hytrach na phersbectif dysgu'r myfyrwyr (Farrell, 2011). Mae hyn yn adleisio fy nheimladau oherwydd er fy mod i'n teimlo nad oeddwn i wedi cwblhau'r hyn yr oeddwn i'n bwriadu ei wneud, roedd y plant yn dal i gynhyrchu gwaith derbyniol, ac yn gallu dwyn i gof yr hyn a ddysgwyd. Ysgrifennodd Cho (2017) fod y teimladau hyn yn ddilyniant arferol i'r athro dan hyfforddiant ac wrth iddynt ddod yn fwy cymwys byddent yn canolbwyntio ar gyflawniadau dysgu eu disgyblion.
Agwedd arall ar addysgu effeithiol yw annog annibyniaeth. Mae hyn yn cysylltu â darpariaeth barhaus sy'n cynrychioli un o'r dulliau pedagogaidd ar gyfer dysgu'r Cyfnod Sylfaen. Yn ystod fy amser ar PAP byddai'r haen uwch yn gallu ffurfio brawddegau yn annibynnol tra byddai angen rhywfaint o gefnogaeth ar yr haen ganol  a haen isaf gan ddefnyddio mat geiriau i atgofio nhw o’r eirfa allweddol. Byddai'r cwricwlwm newydd yn annog y math hwn o ddysgu. Ond sylwais, pan wnes i dasg greadigol gyda nhw, mai ychydig iawn o wahaniaeth oedd rhwng y gwaith a gynhyrchwyd. Gallai hyn ddangos y gallai fod gan y plant lefelau amrywiol o ddatblygiad ar gyfer ysgrifennu a mathemateg ond yn greadigol ymddengys eu bod ar yr un lefel ar gyfer eu hoedran.
Agwedd arall ar addysgu effeithiol yw monitro cynnydd a rhoi adborth. Ysgrifennodd Rosenshine (2012) “the most succesful teachers spend more time asking questions, more time checking for understanding and more time checking for errors”. Mae hyn yn cysylltu ag ail egwyddor Donaldson (2015) lle mae’n nodi wrth fonitro cynnydd mae’n rhaid i’r ymarferydd ailadrodd gwersi blaenorol i sicrhau bod dealltwriaeth gan y disgyblion. Yn ystod fy lleoliad pan oeddwn yn parhau â thasg y diwrnod ar ôl ei gyflwyno i'r dosbarth cyfan, awgrymodd fy athro y dylwn ailadrodd y pwnc gyda'r plant, ynghyd â'r mat geiriau a helpodd i'w ffocysu i gyflawni'r dasg. Fel rhan o fy adborth, awgrymodd fy mentor i gywiro camgymeriadau'r disgyblion wrth iddynt eu gwneud, er mwyn sicrhau eu bod yn dysgu oddi wrthynt. Byddai’n ymddangos bod cywiro gwallau mewn amser go iawn fel gydag iaith neu gyda datrys problemau yn llawer mwy effeithiol na phan fydd disgybl wedi ‘dysgu’ gwall (Rosenshine, 2012). Mae hyn hefyd yn darparu dull o wirio am ddealltwriaeth ac yn rhoi arwydd da i'r athro a oes angen iddyn nhw addasu eu dulliau addysgu i wella dysgu (Hendrick, 2017).
I gloi, mae'r cwricwlwm newydd yn canolbwyntio ar bwysigrwydd addysg blynyddoedd cynnar fel sylfaen dysgu ysgol, gan helpu i gyflawni'r canlyniad a ddymunir erbyn 16 oed. Mae'n annog y plentyn i gael cyfle i ddatblygu a dysgu ar gyflymder a lefel y mae'n ei ddeall. Gall adolygu deunydd dysgu blaenorol ynghyd â ffeithiau ychwanegol ychwanegu at wella cof y disgyblion a sicrhau bod ganddynt ddealltwriaeth o'r pwnc (Rosenshine, 2012). Mae egwyddorion Donaldson (2015) yn pwysleisio pwysigrwydd dewis dulliau addysgu priodol sy'n berthnasol ac yn briodol i anghenion y plentyn er mwyn cyflawni'r meysydd dysgu. Gallai'r cwricwlwm newydd fod yn eithaf brawychus i athro wneud gwers sy'n berthnasol i bob disgybl mewn amgylchedd ystafell ddosbarth sy’n gynyddol o amrywiol (Albrecht & Karabenick, 2017). Rhaid ymgymryd â'r broses fyfyrio i ddod yn athro effeithiol. Os na fyddwch yn myfyrio ar eich ymarfer, bydd yn dod yn arferol ac ni fydd yn defnyddio unrhyw theori neu wybodaeth addysgeg i wella'ch addysgu (Cho, 2017). Bydd y broses fyfyrio yn cynorthwyo athro dan hyfforddiant yn y daith o ddechreuwr i athro arbenigol trwy eu helpu i werthuso a datblygu eu haddysgu i gwrdd ag anghenion y myfyrwyr.

